google/wiki40b huggingface dataset:
Brent (elv)

Brent er en engelsk elv i vestlige og nordvestlige London, og en sideelv til Themsen. Den 29 km lang, den har sitt opphav i Londons distrikt Barnet og flyter i en sørvestlig retning før den slår seg sammen med den delen av Themsen som heter Tideway ved Brentford. Elven har gitt sitt navn til Londons distrikt Brent.

Etymologi

Et brev fra biskopen i London i 705 antyder et møte ved Breġuntford, i dag Brentford, og er det eldste omtalen av dette stedet og antagelig derfor av elven. Det antyder at navnet kan være beslektet med keltiske *brigant- i betydningen «høy» eller"«opphøyd», kanskje knyttet indirekte til den keltiske gudinnen Brigantia.

Beskrivelse

Brent er en mindre bielv til Themsen, og befinner seg innenfor Stor-London. Elven er omkring 29 km lang, og renner stort sett fra nordøst mot sørvest i grusavsetninger fra siste isalder som hviler på leirholdig jord.
Elven har sitt utspring i de lave åsene i Barnet i form av flere mindre elver. Den viktigste er den tre km lange Dollis Brook, som starter ved Barnet Common i Arkley. Ved Henley's Corner møter den Mutton Brook, og selve Brent begynner. Ved Brent Bridge kommer også Decoy Brook inn i Brent. Elven følger A406 North Circular Road til Brent Cross.
Den fortsetter så langs North Circular Road forbi Stonebridge Park sør for Wembley, og renner under en akvedukt som fører frem Grand Union-kanalen. Fra Hanger Lane renner den vestover omkring tre km før den igjen svinger sørover ved Hanwell.
Grand Union-kanalens hovedkanal renner inn i Brent etter en serie sluser, og den videre strekningen forbi Osterley og frem til Themsen i Brentford er gjort til en kanal med tre sluser.
Jin Renqing

Karriere

Jin har tidligere hatt stillinger som kommisjonær for Statens skatteadministrasjon, viseguvernør for provinsen Yunnan, stedfortredende generalsekretær for Statsrådet, og eksekutiv viseborgermester av Beijing.
Han var finansminister fra 2003 til han bad om avskjed i en alder av 63 år i august 2007 av personlige grunner. I hans periode nøt Kina en sterk økonomisk vekst og en oppbygning av reservene i utenlandsk valuta, men også en økning av underskuddet i handelsbalansen med USA.

Fratreden

Hongkong-mediene spekulerte raskt rundt en sex-skandale da han trådte tilbake. Den 8. september 2007 meldte «Ming Pao» at Jin var i forvaring og assisterte sikkerhetsmyndighetene i deres undersøkelser.
I juni 2011 offentliggjorde WikiLeaks et amerikansk diplomatisk telegram datert 20. september 2007 som hevdet at Jin var blitt oppsagt på grunn av en sexskandale som involverte en kvinnelig etterretningsagent fra Taiwan. Telegrammet hevder at den angivelige spionen hadde hatt affærer med en rekke kinesiske politikere, blant annet også tidligere landbruksminister Du Qinglin, Qingdaos tidligere partisekretær Shicheng, og China Petroleum and Chemical Corporation (Sinopec)s formann Chen Tonghai.
Daytona International Speedway

Daytona International Speedway er en racerbane i Daytona Beach, Florida, USA. Den har en ovalformet bane som er om lag 4 km lang, og rommer 168 000 tilskuere.

Konkurranser

Daytona har en rekke klassiske konkurranser, fremforallt i NASCAR-serier, men også et berømt 24-timersløp for sportsbiler og et 200 milesløp for motorsykler (AMA Superbike).
Saint Lawrence-irokesere

Saint Lawrence-irokeserne utgjorde ett eller flere irokesiske folk som levde rundt Saint Lawrence-elven. De var jordbrukere for det meste. Den franske oppdagelsesreisende Jacques Cartier møtte dem på sine ekspedisjoner 1534-1542; allerede i 1534/35 hadde han byttehandlet til seg beverpelser fra den ved elvens øvre deler.
I 1580 rapporterte Samuel de Champlain at deres bosteder var forlatte og folket forsvunnet. Historikere og arkeologer har fremlagt flere hypoteser for å forklare deres undergang. Byen Qúebec er anlagt på stedet for en Saint Lawrence-irokesisk større by, Stadacona, og Montréal på stedet for Hochelaga.
Eckman Bluff

Eckman Bluff er en skrent som er stort sett isdekket, men med en bratt fjellvegg på sørøstsiden, med en høyde opp mot rundt 350 moh i den sørlige delen av Jones Bluffs på Bear Peninsula på Walgreen Coast i Marie Byrd Land. Den ble kartlagt av U.S. Geological Survey fra landmålinger og fra flyfotografi tatt av U.S. Navy 1966 og navnsatt av Advisory Committee on Antarctic Names etter offiser James F. Eckman, maskinist på USCGC «Burton Island» i 1970–71; (nestkommanderende i 1975–76); og operasjonsoffiser for staben til Naval Support Force i Antarktis, 1977–78 og 1978–79.
Cyclocephala mafaffa

Utseende

En middelsstor (ca. 20 millimeter), avlang, blank, rødbrun hornbille med svarte tegninger på pronotum og dekkvinger. Arten er en av de største Cyclocephala-artene. Hodet er mørkt. Pronotum har et par kraftige, ujevne svarte lengdestriper, dekkvingene har bredt svart sømstripe med et par utløpere utover, og to svarte flekker lenger ute på siden på hver dekkvinge. Arten har ikke horn på hodet eller groper på pronotum, hos denne arten er heller ikke hannens forføtter særlig fortykkede.

Levevis

Larvene er kjent bare for et fåtall av artene, disse lever i jorda og eter på gressrøtter. De voksne besøker gjerne blomster. De voksne billene har blitt funnet på blomstene av planter i myrkonglefamilien og Annonaceae og er trolig viktige pollinatorer av disse

Utbredelse

Arten er utbredt fra Mexico i nord til Brasil i sør.
Straffeloven (lovspeil)

Lovspeil mellom straffeloven av 1902 og 2005 i Norge. Lovspeilet er en sammenligning av de norske lovene almindelig borgerlig straffelov av 22. mai 1902 nr. 10 og lov om straff av 20. mai 2005 nr. 28. Listen speiler paragrafene i straffeloven av 1902 og 2005. Lovspeilet er i hovedsak basert på Eskelands lærebok fra 2015 og Matningdals kommentarer til ny straffelov av 2015. 
Listen baserer seg på straffeloven av 1902 slik den var da den ble erstattet av straffeloven av 2005 med lov av 19. juni 2015 nr. 65 om straffelovens ikraftsetting. Noen av bestemmelsene i straffeloven av 1902 ble ikke videreført i den nye straffeloven og det er da merket av i listen. I listen er også inntatt tidligere opphevede paragrafer i straffeloven av 1902 med opplysninger om hvilken lov som endret dem. 
Listen er delt i to deler en for de alminnelige bestemmelsene om straffbarhet og en for de spesielle bestemmelsene om hva som er straffbart. Paragrafene i listen er nummerert med tre siffer slik at § 1 er skrevet § 001 for at listen skal være sorterbar på §-nummer.
Olof Kolmodin

Olof Kolmodin, (født 26. mai 1690 i Nysätra, Uppsala län, død 8. april 1753) var en svensk prest, forfatter og salmedikter . Han var kyrkoherde i Flo i Skara stift. Olof Kolmodin var sønn av kontraktsprosten Johannes Kolmodin og Elisabeth Schultin, sønnesønn til Michael Kolmodin og Christina Emporagria og nevø av salmedikteren Israel Kolmodin. Han var også morfar til litteraturhistorikeren Olof Kolmodin d.y..
Olof Kolmodin skrev på vers bønneboken Then trogna siälens gyldene rökelse-kar (1728), på folkemunne og i trykk også kalt Rökelse-Karet, og i perioden 1732-50 skrev han eposet Biblisk Qwinnospegel . Et av hans best kjente verker er sangsamlingen Andelig Dufworöst, som fikk en omfattende utbredelse i svenske hjem. Første opplag kom i 1734 og dette ble fulgt av ytterligere 14 utgaver., blant annet ble den utgitt sammen med bønneboken Rökelsekaret. Andelig dufworöst innehold først 125 salmer, og ble i sjette opplag utvidet med åtte nye salmer. Også for Rökelse-Karetkom en sjette og «med någon förbättring i detta beqwämliga Format ... upplagdx.
Olof Kolmodin er representert i flere salmebøker ut over sin egen Andelig Dufworöst (Dufworöst), blant annet i de svenske 1819 års psalmbok, Svenska Missionsförbundets sångbok 1920, Nya psalmer 1921, 1937 års psalmbok og Norsk Salmebok hvor han har med to salmer.
Lille Bolla Bølla og andre boller

Lille Bolla Bølla og andre boller er et musikkalbum med Jack Berntsen, utgitt i 1986.
Jili

Jili (kinesisk: 吉利区; pinyin: Jílì Qū) er et bydistrikt i byprefekturet Luoyang i provinsen Henan i Folkerepublikken Kina.
Det har et areal på 80 km² og teller ca. 70.000 innbyggere (2003).
Davidiella

Utseende

Middelsstore, slanke, blanke, gulbrune og svarte trebukker. Antennene er nokås kraftige, omtrent så lange som kroppen. Pronotum er klokkeformet, dekkvingene er litt avsmalnende bakover. Beina er middels lange, med nokså slanke lår.

Levevis

Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Arten er kjent fra Vest-Malaysia (Pahang).
Norsk hotellhøgskole

Norsk hotellhøgskole ble etablert i 1912 under navnet Norsk hotellfagskole. Skolen er i dag en del av Universitetet i Stavanger. Det er verdens nest eldste fagskole for restaurant- og hotellyrker. Den ble høgskole i 1982, og har siden 1994 vært en del av Høgskolen i Stavanger, nå Universitetet i Stavanger.
Skolen åpnet i Bergen 18. oktober 1912. Blant de som ivret mest her var Hansa-direktøren Waldemar Stoud Platou (1868–1930). Skolen flyttet til Kristiania i 1915, videre til Sola i 1952, hvor den ble drevet i Sola strandhotell, og til sist Stavanger i 1973. I 2002 ble Norsk hotellhøgskole slått sammen med Institutt for økonomi og ledelse, og dannet instituttet NHS-IØL. Den 28. november 2008 ble vedtaket opphevet, og Norsk hotellhøgskole ble et eget institutt igjen fra 1. juni 2009.
Studentene ved skolen arrangerer hvert år fagkonferansen Serviceforum.
Skolen har studenter innen hotelledelse og reiselivsledelse på bachelor-, master- og doktorgradsnivå.
Blant skolens alumni finner man tidligere daglig leder av Bagatelle Restaurant Eyvind Hellstrøm og Torgeir Silseth, administrerende direktør for Skandinavias største hotellkjede, Nordic Choice Hotels.
Fashoda-konflikten

Bakgrunnen

Imperialismen var på sitt høydepunkt fra 1870 til 1914 (kalles også for den nye imperialismen). Ordet betyr at en stat prøver å skaffe seg politiske, økonomiske og militære herredømmer utover sine egne grenser. Maktkamp mellom stormaktene handlet om å skaffe seg råvarer og arbeidskrefter. Tyskland, Storbritannia og Frankrike var noen av landene som deltok i kampen om territorier. Imperialismen gikk verst utover de dårlig utviklede landene i Afrika, Asia, Australia og Latin-Amerika. I 1885 møttes de Europeiske stormaktene på Berlinkonferansen for å bestemme hvordan deling av Afrika skal foregå. Perioden fra 1870 til 1914 i afrikansk historie kalles ofte for Kappløpet om Afrika. Omkring år 1900 hadde de europeiske maktene lagt under seg 90 prosent av det afrikanske kontinentet. De to stormaktene som var mest involvert i denne kampen var Storbritannia og Frankrike.
Frankrikes mål var et koloniområde i Nord-Afrika fra Atlanterhavet østover gjennom den sørlige delen av Sahara, dagens Senegal, Mali, Niger og Tsjad. Frankrike ville ha en sammenhengende kolonibelte mellom elvene Niger og Nilen og dermed kontrollere handelen fra og til Sahel region. Frankrike hadde allerede kontrollen over karavane-rutene gjennom Sahara.
Samtidig ville Storbritannia binde sammen sine kolonier i den sørlige delen av Afrika (dagens Sør-Afrika, Botswana, Zimbabwe, Zambia) med kolonier i Nord-Afrika (dagens Kenya). Storbritannia ville også binde disse to områdene sammen med Nilens basseng. Siden Storbritannia hadde allerede kontroll over Egypt, var det bare Sudan som manglet.
Når den ene staten trekker ei linje fra Cape Town til Kairo, og den andre fra Dakar til Horn, linjene må krysses i den østlige delen av Sudan.

Konflikten

Frankrikes ønske om et kolonibelte fra øst til vest og Storbritannias ønske om et nord-sør-gående belte toppet seg i 1898 da franske og britiske tropper møttes ved Fashoda (dagens Kodok) i Øst-Sudan. Frankrike måtte trekke styrkene tilbake for å unngå krig med Storbritannia, og måtte oppgi sine krav i Sudan og Egypt.
Asterix erobrer Amerika

Handling

Etter at gallerne nok en gang beseirer romerne får Cæsar nok. Ettersom alle trodde at jorden var flat som en pizza bestemmer Cæsar seg for at Miraculix skal kastes over verdens ende, slik at gallerne ikke får mer styrkedråper. Cæsar sender Lucullus ut på oppdraget. Samtidig under en fiskekamp velter styrkedråpegryta over ende. Miraculix måtte plukke urter for å brygge mer, mens Asterix og Obelix dro på fisketur for å fiske fersk fisk til styrkedråpene. Miraculix og Idefix blir kidnappet av Lucullus og hans tropp og ferdes til havs. Asterix og Obelix oppdager det og følger etter dem under en storm. Lucullus kaster Idefix til haiene, men en delfin redder han heldigvis og fører han til Asterix og Obelix. Delfinen fører dem til Miraculix og romerne, men for sent. Romerne har kastet Miraculix over kanten. Asterix og Obelix følger etter og oppdager et nytt land (Amerika). Asterix blir fanget av en indianerstamme. Der oppdager han Miraculix. I Gallia har styrkedråpene tatt slutt og romerne har fanget landsbyen. Det er opp til Asterix og Obelix å redde dem.
Lewis County (Kentucky)

Geografi

I henhold til U.S. Census Bureau har fylket et totalt område bestående av 1 284 km², hvorav 1 255 km² er land og 29 km², tilsvarende 2,26 %, er vann.
Lev Mosin

Idrettskarriere

Mosin kom på 2.-plass på 400 meter i det russiske mesterskapet for lag i 2012, i Sotsji. Samme år deltok han ved EM i friidrett 2012. Der nådde han semifinalen, der han løp på 46,77 og fikk 17. beste tid, og gikk dermed ikke videre til finalen. 
Han kom på 3.-plass på 300 meter ved Yalamov Memorial i 2013, og vant 400 meter ved Uralmesterskapet i friidrett i januar. Ved det russiske innendørsmesterskapet ble han slått ut i innledningsheatet på 400 meter. I juli vant han 400 meter ved U23-EM i friidrett 2013 i Tammerfors i Finland. Han satte ny personlig rekord i finalen, med 45,51 sekunder, og vant foran Vitaliy Butrym og sin landsmann Nikita Uglov. Han deltok også på Russlands stafettlag som vant 4 x 400 meter stafett. Ved VM i friidrett 2013 kom Russland på 3.-plass på 4 x 400 meter, med Mosin på laget. 
Han vant 300 meter ved Yalamov Memorial i 2014, ble i februar russisk mester innendørs på 400 meter, med tiden 46,32. Han deltok også på 4 x 400 meter stafett ved VM i friidrett innendørs 2014 i Sopot, men her ble Russland slått ut i kvalifiseringsheatet. Ved det russiske mesterskapet for lag i mai vant han 400 meter, og han deltok også på Russlands lag som vant 4 x 400 meter stafett ved Lag-EM i friidrett 2014, der Russland kom på 2.-plass i Super League sammenlagt. 
Ved Uralmesterskapet i friidrett innendørs 2015 vant han 400 meter, og han vant samme distanse også ved Moskvamesterskapet innendørs. Han ble slått ut i kvalifiseringsheatet på 400 meter ved det russiske mesterskapet innendørs i februar. I mars deltok han ved EM i friidrett innendørs 2015. Russland kom her på 4.-plass på 4 x 400 meter stafett. Han vant også 400 meter ved Uralmesterskapet utendørs i mai. Ved Lag-EM i friidrett 2015 deltok som vanlig Russland i Super League. Denne gangen deltok han også på 4 x 400 meter stafett, men Russland kom denne gangen på 4.-plass.
PWB/UNIX

Programmer's Workbench (PWB/UNIX) er en tidlig versjon av operativsystemet Unix som ble skapt i Bell Laboratories Computer Science Research Group av AT&T. Dens uttrykte målsetning var å sørge for et tidsdelt arbeidsmiljø for store grupper av programmerere, som skrev programvare for store batchprosesserende datamaskiner.
PWB/UNIX ble lansert i 1977. Kildekoden var basert på minidatamaskinen PDP-11, men programmer ble ofte skrevet for andre datamaskiner, deriblant IBM System/370, UNIVAC 1100 serien og SDS Sigma serien.
Nordmørslista

Nordmøre til Trøndelag

Nordmørslista var først ute med å annonsere at de ville jobbe for, og støtte at Kommuner på Nordmøre som selv ønsker det, skulle få lov til å søke seg til det nye Trøndelagsfylket i sammenheng med Regionsreformen.

Stortingsvalg, uenigheter og utmeldinger

I løpet av høsten 2016 ble det lenge spekulert hvorvidt Nordmørslista skulle stille til Stortingsvalget. Å stille til Stortingsvalg var ifølge Nordmørslista et svar på at ingen av de etablerte partiene hadde valgt å nominere en politiker fra fogderiet (Nordmøre) på en sikker plass til sine stortingslister for valget i 2017.
Den 15. desember 2016 ble det avholdt et ekstraordinært årsmøte der flere framtredende medlemmer i Lista, deriblant tre av listas innvalgte på fylkestinget (Mette Belden, Nils Fløystad og Runar Vestheim), meldte seg ut av listen i offentlighet. Ifølge de utmeldte eksisterte det en intern uro i listen, deriblant at styret i medlemsmøtet hadde trukket seg etter et medlemsmøte om Stortingssaken den 10. november 2016, men senere gått sammen igjen til et fungerende styre for å arrangere det ekstraordinære årsmøtet. Det ble under det ekstraordinære årsmøtet også offentliggjort at flere av de profilerte politikerne på listen lenge hadde vært i mot å stille til stortingsvalg, og ikke kunne stille seg bak et slik vedtak.
En av de utmeldte politikerne, Mette Belden, sa også til media at hun mente styret, og lista hadde blitt kuppet, noe som senere ble avkreftet av den nye styrelederen.
Etter det ekstraordinære årsmøtet har Nordmørslista kun én innvalgt representant på Fylkestinget i Møre og Romsdal, Elisabeth Jørgenvåg.
På det ekstraordinære årsmøtet den 15. desember 2016 ble det vedtatt, mot to stemmer og fire blanke, at Nordmørslista skal stille til stortingsvalget i 2017. Men Nordmørslista fikk ikke tilstrekkelig oppslutning, og fikk ingen av Møre og Romsdals representanter til Stortinget. Partiet fikk 3,5 % av stemmene i Kristiansund, og bare 1,5 % i fylket som helhet.
Immanuels kirke

Historie og utforming

Etter Immanuelskirken av 1729 brant i 1826 ble oppdraget med å lage en ny kirke gitt til bysbarnet Grosch i 1827 som var blitt ferdig arkitekt i København 1824 og bl.a. hadde studert under C.F. Hansen. Inspirert av Hansen tegnet Grosch den nye kirken i streng empire stil, hvor konkrete forbilder bl.a. var Hørsholm kirke og Mariekirken i Husum. Byggingen ble ledet av arkitekt Ole Peter Høegh og senere ingeniørmajor Balthazar Nicolai Garben som holdt brevkontakt med arkitekten.
Ved oppføringen gjorde man bruk av teglstensmur fra den nedbrente kirken i korsstil. Muren ble pusset og pilastrene ved hjørnene fjernet. Vindus- og døråpningene ble stort sett beholdt som i den gamle kirken, men i tråd med den sene empirestilen ble veggene forhøyet og vinduene plassert lavere. Ved hovedinngangen ble det plassert et høyt murstenstårn med kuppel og kobberdekket forgylt kors.
Innvendig hadde hovedaksen opprinnelig stenbenker uten rygg.  I tverskipene var benkene lukket med dører. Benkene ble byttet ut i 1860 og har nå alle rygger og er malt i grått. Gulvet har røde og hvite diagonalmønstrete stenfliser. Kirkerommet er preget av søyler som holder oppe galleriet. Veggene i kirken er tilbakeført til den opprinnelige rosa fargen.
Alteret domineres av en Kristusfigur fra 1833 som er en gipskopi av statuen i Linkõping domkirke av Johan Niclas Byström. Prekestolen er i tre og er tegnet av arkitekten. Også døpefonten er av Grosch, denne er utført i støpejern.
Det er fem lysekroner i kirken, alle fra 1837. Kirken har en del eldre kirkesølv, blant annet en vinkanne fra 1707 og en kalk med disk og lokk fra 1739.
Allround-VM på skøyter 1947, kvinner

Allround-VM på skøyter 1947, kvinner ble arrangert i Drammen, Norge den 8. og 9. februar 1947. Verné Lesche fra Finland forsvarte sin tittel fra 1939 og ble verdensmester. Mesterskapet i 1947 var det første mesterskapet siden 1939.
Livsuverdige liv

Livsuverdige liv (tysk: Lebensunwertes Leben) var en betegnelse i det tredje rike som ble brukt om segmenter av befolkningen som ifølge Naziregimet ikke hadde retten til liv. Slike individer var gjenstand for ufrivillig eutanasi som ble gjennomført av staten, vanligvis gjennom tvang eller såkalt «informert samtykke». Begrepet innbefattet folk med alvorlige medisinske problemer sog de som ble betraktet som grovt mindreverdige i henhold til Nazi-Tysklands rasepolitikk. Det dannet en viktig komponent i den nasjonalsosialistiske ideologien og førte til slutt til holocaust. Det kan ligne på, men er mer restriktivt enn konseptet om "Untermensch", ettersom de sistnevnte kunne være betraktet verdige til å leve. (slavere ble eksempelvis betraktet som brukbare for slavearbeid).
Pardosa nigriceps

Utbredelse

Pardosa nigriceps er utbredt i Europa. Den finnes i Norge nord til Nordland.

Utseende

Pardosa nigriceps er lyst eller litt mørkere brun eller brunsvart. Forkroppen har en lys nærmest gul midtstripe og sidekanter, eller sagt på en annen måte, den har to mørke landsgående striper (bånd). Bakkroppen har lysere og mørkere flekker. Forkroppens underside er brun med en tydelig gul midtflekk. Som voksne (imago) er hunnen opptil 7 mm, mens hannen er opptil 5 mm lang (kroppens lengde). Hannen er både mindre enn hunnen.
Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.

Levevis

Pardosa nigriceps finnes vanligvis på gress og urteenger eller litt tørre kystlyngheier og myrområder med røsslyng. I Norge er finnes den helst langs kysten.
Voksne (imago) kjønnsmodne hanner og hunner finnes fra tidlig på våren. Hannene dør innen midtsommer, mens hunnene lever lengre, helt til begynnelsen av september.
Songs For Your Broken Heart

Songs For Your Broken Heart er et musikkalbum med Fredrik Kempe, utgitt i 2002. Dette er hans første plate som soloartist.
Xiuzhou

Xiuzhou (kinesisk: 秀洲区, pinyin: Xiùzhōu Qū) er et bydistrikt i byprefekturet Jiaxing nord i provinsen Zhejiang i Folkerepublikken Kina. Det har et areal på 542 km² og teller 340 000 innbyggere (2005).
Xiuzhou, som er kjent fra Vår- og høstannalenes tid, fikk sitt nåværende navn i 1999.
Keiserkanalen går gjennom distriktet, og en rekke motorveier i forskjellige retninger gjør distriktet til et kommunikasjonsknutepunkt.
Gullhettetanagar

Utbredelse

Den forekommer i Belize, Colombia, Costa Rica, Ecuador, Guatemala, Honduras, Mexico, Nicaragua og Panama.
Stuping under de britiske imperie- og samveldeleker 1954

Stuping under de britiske imperielekene 1954. Stuping var en av flere sporter under de britiske imperie- og samveldeleker (British Empire and Commonwealth Games) som ble arrangert i Vancouver i Canada i perioden 30. juli til 7. august 1954. Det var de femte lekene i det som kom til å bli Samveldelekene (Commonwealth Games) fra 1978. De fire foregående lekene het de britiske imperielekene (British Empire Games).
Det var fire øvelser, 3 meter sviktstup og 10 meter tårnstup for både kvinner og menn.
Personopplysningsloven

Historikk

Personopplysningsloven (2000) ble i 2018 erstattet av Personopplysningsloven (2018) som gjennomfører EU-forordningen General Data Protection Regulation (GDPR) i norsk rett. 
Personopplysningsloven (2000) gjennomførte personverndirektivet i norsk rett. Loven ble vedtatt 14. april 2000 og trådte i kraft 1. januar 2001. Den erstattet personregisterloven av 1978.